केबल आॅपरेटर दे रहे हर साल लाखों का झटका
बिजली विभाग ने केबल ऑपरेटरों के लिए बिजली खंभों से तार खिंचने के लिए शुल्क तय किया है। हर साल प्रति पोल 242 रुपए का शुल्क केबल ऑपरेटर को अदा करना है। हर साल इसके लिए सर्वे किया जाना प्रस्तावित है। इसके बाद भी बिजली विभाग के पास इस संबंध में कोई जानकारी नहीं है और न ही आॅपरेटर विभाग को शुल्क दे रहे हैं। इस तरह बिजली विभाग को हर साल लाखों के राजस्व का नुकसान उठाना पड़ रहा है।
जिले के बसना, पिथौरा, सराईपाली, भंवरपुर, बागबाहरा और महासमुंद डिवीजन में करीब 650 बिजली खंभों से केबल ऑपरेटरों ने कनेक्शन देने के लिए तार खींच रखे हैं। बिजली विभाग के अधिकारियों के अनुसार वर्तमान में हर खंभे में वार्ड का कोड और नंबर लिखा है। इसकी कंप्यूटर में एंट्री करने पर सारी जानकारी मिलती है। दिक्कत इस बात की है कि यहां किसी भी तरह का डेटा अपडेट नहीं किया जा रहा है। ऐसे में कोई जानकारी हासिल नहीं हो पा रही है।
अधिकारियों का कहना है कि जिन खंभों पर केबल तार खींचे गए हैं, उसकी जानकारी भी अपडेट नहीं है। इसके अलावा सर्वे भी नहीं किया जा रहा है। अधिकारी इसके लिए अमले की कमी को कारण बता रहे हैं। इससे विभाग को ही नुकसान पहुंच रहा है। हर खंभे के एवज में बतौर किराया 242 रुपए सालाना लिया जाना है। केबल ऑपरेटर इसका भुगतान नहीं कर रहे हैं। पिछले दो साल से ऑपरेटर भुगतान नहीं कर रहे हैं।
शहर में केवल 62 खंभों का हिसाब
शहर में केवल 62 खंभों से ही केबल लाइन खींचने का रिकार्ड विभाग के पास है। इसके अलावा बसना, पिथौरा, भंवरपुर और सराईपाली में भी केबल कनेक्शन के लिए बिजली खंभों से तार खींचे गए हैं। इन जगहों पर भी रिकार्ड दो साल पहले का ही है। अधिकारियों के मुताबिक इन जगहों पर केवल 457 खंभों से केबल तार खींचे गए हैं। दिन-ब-दिन केबल उपभोक्ताओं की संख्या बढ़ती जा रही है। ऐसे में बिजली खंभों से तार खींचने की संख्या भी बढ़ी है, लेकिन कोई रिकार्ड मौजूद नहीं है।
लाइनमैन को करना होता है सर्वे
हर वार्ड के लिए दो से तीन लाइनमैन नियुक्त हैं। इन लाइनमैन को ही इसके लिए सर्वे करना है। अब यह काम निजी कर्मचारी भी करते हैं। दिक्कत इस बात की है कि लाइनमैन स्थानीय होने के कारण केबल आॅपरेटरों से इनकी मिलीभगत होती है। ऐसे में लाइनमैन आंकड़ों में गफलत कर देता है। इससे कारण भी विभाग के पास सही आंकड़े नहीं आ पाते हैं। शहर में एक ही केबल आॅपरेटर है और उसके अधीन तीन सब आॅपरेटर हैं। तहसीलों में भी एक-दो केबल आॅपरेटर काम कर रहे हैं।
लापरवाही
bho_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva